ജോഷി വള്ളിക്കളം ഷിക്കാഗോ മലയാളി അസോസിയേഷന് പ്രസിഡന്റ് ഷിക്കാഗോ: ഷിക്കാഗോ മലയാളി അസോസിയേഷന്റെ 202123 കാലഘട്ടത്തിലേക്കുള്ള ഭരണസമിതിയുടെ തെരഞ്ഞെടുപ്പില് പ്രസിഡന്റായി ജോഷി വള്ളിക്കളം തെരഞ്ഞെടുക്കപ്പെട്ടു. ഷിക്കാഗോ മലയാളി അസോസിയേഷന്റെ 50ാം വാര്ഷികം ആഘോഷിക്കുന്ന വേളയില് തെരഞ്ഞെടുപ്പ് വിധി വളരെ നിര്ണായകമായിരുന്നു. പുതിയ പ്രസിഡന്റായി തെരഞ്ഞെടുക്കപ്പെട്ട ജോഷി വള്ളിക്കളത്തിന് ഇപ്പോഴത്തെ അസോസിയേഷന് പ്രസിഡന്റ് ജോണ്സണ് കണ്ണൂക്കാടന് അഭിനന്ദനങ്ങള് അറിയിച്ചു. വിജയത്തില് സന്തോഷമുണ്ടെന്ന് ജോഷിയും പ്രതികരിച്ചു. തെരഞ്ഞെടുപ്പ് സമാധാനപരവും അടുക്കും ചിട്ടയോടും നടത്തുന്നതിന് നേതൃത്വം കൊടുത്ത ചെയര്മാന്: റോയി നെടുംകോട്ടില്, വൈസ് ചെയര്മാന് ജോസഫ് നെല്ലുവേലില്, കമ്മറ്റിയംഗങ്ങളായ ജോയി വച്ചാച്ചിറ, ജയചന്ദ്രന്ജെയിംസ് കട്ടപ്പുറം എന്നിവര്ക്ക് ജോണ്സണ് കണ്ണൂക്കാടന് പ്രത്യേക നന്ദിയും രേഖപ്പെടുത്തി. ഓഗസ്റ്റ് 29 ഞായറാഴ്ച വൈകിട്ട് 4.30 മുതല് 9 വരെ സീറോ മലബാര് കത്തീഡ്രല് ഹാളില് വച്ച് അസോസിയേഷന്റെ ഓണാഘോഷവേളയില് വച്ച് പുതിയ ഭാരവാഹികളെ പരിചയപ്പെടുത്തും. ഓണാഘോഷ പരിപാടിയിലേക്ക് എല്ലാ മലയാളി സുഹൃത്തുക്കളേയും അസോസിയേഷന് ഭാരവാഹികള് പ്രത്യേകം ക്ഷണിച്ചു.